News - Volhoubare Grondbestuur Simposium gehou by...
Outeur: A Rozanov and AG Hardie
Die onlangse Volhoubare Grondbestuur Simposium, wat op 5 en 6 November 2015 aan die Universiteit Stellenbosch gehou is, het 'n platform vir akademici en praktisyns geskep om saam die konsep van volhoubaarheid en die belangrikste uitdagings, wat verband hou met die bereiking van volhoubare gebruik en bestuur, van grond te bespreek. Die simposium is deur die Departement Grondkunde, Universiteit Stellenbosch (Dr Andrei Rozanov), in samewerking met LNR Instituut vir Grond Klimaat en Water (Liesl Wiese) en Graan SA (Dr Hendrik Smith) georganiseer.
Prof Leopold van Huyssteen, huidige hoof bedryfsbeampte van die Universiteit Stellenbosch en professor van Grondkunde by die Fakulteit AgriWetenskappe, het die simposium geopen deur grondbestuur binne die breër konteks van volhoubaarheid te bespreek. Die byeenkoms is deur die Internasionale Unie van Grondkunde (IUSS) ondersteun, en prof Ranier Horn, die huidige Sekretaris-generaal van IUSS het ŉ referaat gelewer oor die belangrikheid van lang-termyn grondbestuur op plastiek en elastiese vervorming van die fisiese toestand van grond. Die president van die Suid-Afrikaanse Grondkundevereniging (GVSA), dr Rianto van Antwerpen, het die gehoor namens die vereniging aangespreek, en het die dringendheid van volhoubare oplossings binne die intensivering van die gewasproduksie binne die konteks van Globale Klimaats Verandering, beklemtoon. Die Wes-Kaapse Departement van Landbou het 'n sterk finansiële en morele ondersteuning vir die simposium verskaf, en die vergadering is deur die direkteur van die departement, mev Joyene Isaacs, aangespreek. Sy het die kwessies van voedselsekerheid binne die konteks van volhoubare ontwikkeling aangespreek. Die LNR Groep uitvoerende: Navorsing en Innovasiestelsels, prof J. Rees, het die uitdaging van groot data in grondinligting, verwerking en ontleding, uitgelig. Die bedryfs-deelname, insluitende aanbiedings deur boere, is sterk ondersteun deur Graan SA. Graan SA het die dringende behoefte om volhoubare gewasproduksie in Suid-Afrika te verseker, en grond sien as 'n sleutel tot die handhawing van die sektor prestasie.
Baie Suid-Afrikaanse en internasionale kenners het die simposium bygewoon en het deelgeneem aan die bespreking oor die strategie om Suid-Afrika se volhoubare grondbestuur in die landbou en omgewingsbestuur te versterk. Kritieke kwessies is uitgelig, wat oor die lang termyn aangespreek moet word, insluitend die kwessie van data-kwaliteit, -hoeveelheid en -beskikbaarheid; die terrein-spesifieke afhanklikheid van volhoubaarheid; monitering; die belangrikheid van organiese materiaal dinamika; en die belangrikheid van toepaslike aanwysers van grondgesondheid en grondkwaliteit teenoor die definisie en die monitering van volhoubaarheid.
Meer inligting oor die aanbiedings is beskikbaar op die simposium webwerf: